
Selam !


Htjela bi pitati da li se moze klanjati i postiti poslje 10 dana mjesecnice… Molim vas da sto prije odgovorite.


* 
* 
* 
* 
* 
* 
* 

 
Deseti dan mjesečnice – namaz i post

Ve alejkumus-selam!


Poštovana sestro, tvoje pitanje nije potpuno jasno ali ono što sam razumio jeste da ti nije završila mjesečnica a već je nastupio deseti dan hajza. Na osnovu ovog što sam razumio prenosim ti poznati odgovor Šejha Ibn-Usejmina: ”Ako je kod žene običajen period trajanja mjesečnog ciklusa šest ili sedam dana, a zatim se taj period poveća na osam, devet, deset ili jedanest dana, ona će to smatrati ciklusom i neće klanjati sve dok joj krv ne prestane. To je stoga što Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s., nije ograničio mjesečni ciklus određenim brojem dana. Uzvišeni Allah kaže: ”Pitaju te o menstruaciji. Reci: ”Ona je neugodnost.” Sve dok postoji krv, žena će postupati u skladu s time, sve dok joj to ne prestane i dok se ne okupa, pa počne klanjati. Ako joj period mjesečnog ciklusa u slijedećem mjesecu bude kraći, onda će se okupati onda kada joj prestane krv, bez obzira što se dužina tog perioda razlikuje od prethodnog. Važno je, dakle, da žena neće klanjati sve dok ima menstruaciju, bez obzira da li se njeno trajanje razlikovalo od prošle menstruacije, bilo ono kraće ili duže. Onda kada žena bude čista, počet će klanjati.” (Šejh Ibn-Usjemin, fetve o ženskim pitanjima) A Allah zna najbolje.


Odgovorio na pitanje: ***[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")***,prof.  

Preuzeto sa stranice: <http://www.n-um.com>


